Na temelju članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10,105/10-ispravak, 90/11, 16/12, 86/12, 126/12-pročišćeni tekst, 94/13, 152/14 i 7/17) Školski odbor Osnovne škole Nikola Tesla., uz prethodnu suglasnost Gradskog vijeća Grada Rijeke, na sjednici održanoj dana \_\_\_\_\_\_\_\_\_\_\_\_\_\_\_\_, donio je

**IZMJENE I DOPUNE STATUTA**

**OSNOVNE ŠKOLE NIKOLA TESLA**

Članak 1.

U Statutu Osnovne škole Nikola Tesla., u članku 56. stavak 4. briše se.

Članak 2.

Članak 96. mijenja se i glasi:

"Roditelj je dužan voditi brigu da učenik redovito pohađa nastavu te javljati razredniku razlog njegovog izostanka s nastave, osobno usmeno ili pisanim putem.

Neopravdanim izostankom ne smatra se izostanak s nastave koji je odobren temeljem pravodobnog zahtjeva roditelja, i to:

-usmeno od učitelja za izostanak tijekom nastavnoga dana,

-pisanim putem od razrednika za izostanak do tri (pojedinačna ili uzastopna) radna dana, koje je roditelj zatražio pisanim putem najkasnije jedan dan prije dana izostanka odnosno prije prvoga dana izostanka,

-pisanim putem od ravnatelja za izostanak do sedam (uzastopnih) radnih dana, koje je roditelj zatražio pisanim putem najkasnije tri dana prije prvoga dana izostanka,

-pisanim putem od Učiteljskog vijeća za izostanak do petnaest (uzastopnih) radnih dana, koje je roditelj zatražio pisanim putem najkasnije osam dana prije prvog dana izostanka.

Roditelj može, više puta godišnje, opravdati pisanom ispričnicom izostanak svoga djeteta u trajanju do tri radna dana, a za koje nije pravodobno podnesao zahtjev za odobrenjem sukladno stavku 2. ovoga članka, i to najkasnije u roku od pet radnih dana od povratka učenika na nastavu.

Opravdanost izostanka s nastave zbog zdravstvenih razloga u trajanju duljem od tri (uzastopna) radna dana opravdava se razredniku dostavljanjem liječničke potvrde, najkasnije u roku od pet radnih dana od povratka učenika na nastavu.

Izostanak učenika s nastave može se opravdati razredniku i odgovarajućom potvrdom nadležne institucije, ustanove ili druge nadležne fizičke ili pravne osobe (Ministarstvo unutarnjih poslova, sud, nadležni centar za socijalnu skrb, ustanova u koju je učenik uključen zbog pružanja pomoći ili dijagnostike, škola s umjetničkim programima, škola stranih jezika, učenički dom, sportski klub kulturno umjetničko društvo kazalište u koje je učenik uključen, specijalistička ordinacija u kojoj je obavljen pregled ili dijagnostička pretraga i drugo), uključujući i e-potvrdu o narudžbi za pregled u zdravstvenoj ustanovi, najkasnije u roku od pet radnih dana od povratka učenika na nastavu.

Neopravdanim izostankom smatra se izostanak koji nije odobren ili opravdan sukladno odredbama stavaka 2., 3., 4. i 5. ovoga članka.“

Članak 3.

U članku 125. stavak 1. mijenja se i glasi:

"Učeniku se zbog povrede dužnosti, neispunjavanja obveza, nasilničkog ponašanja, i drugih neprimjerenih ponašanja (u daljnjem tekstu: neprihvatljivo ponašanje) može izreći pedagoška mjera opomene, ukora, strogog ukora i preseljenja u drugu osnovnu školu. Pedagoška mjera izriče se i zbog neopravdanih izostanaka s nastave.“

Članak 4.

Škola je dužna uskladiti opće akte s ovim Izmjenama i dopunama Statuta u roku od 30 dana od dana njihova stupanja na snagu.

Do dana donošenja akata u smislu stavka 1. ovoga članka, ostaju na snazi postojeći opći akti Škole, ako nisu u suprotnosti sa zakonom i ovim Izmjenama i dopunama Statuta.

Članak 5.

Ove Izmjene i dopune Statuta stupaju na snagu osmoga dana od dana objave na oglasnoj ploči Škole.

KLASA:

URBROJ:

Predsjednik Školskog odbora

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Na ove Izmjene i dopune Statuta Gradsko vijeće Grada Rijeke dalo je suglasnost Odlukom \_\_\_\_\_\_\_\_\_\_\_\_\_\_\_\_\_ , KLASA: \_\_\_\_\_\_\_\_\_\_\_\_\_\_\_ URBROJ:\_\_\_\_\_\_\_\_\_\_\_\_\_\_\_.

Utvrđuje se da su ove Izmjene i dopune Statuta objavljene na oglasnoj ploči Škole dana ....................... te stupaju na snagu dana ................................

Ravnatelj

Na temelju članka 48. Statuta Osnovne škole Nikola Tesla, Školski odbor Osnovne škole Nikola Tesla, na sjednici održanoj 28. veljače 2017. godine, donio je

O D L U K U

o utvrđivanju prijedloga Izmjena i dopuna Statuta

Osnovne škole Nikola Tesla

I.

Utvrđuje se Prijedlog izmjena i dopuna Statuta Osnovne škole Nikola Tesla, u tekstu koji čini sastavni dio ove Odluke.

II.

Prijedlog izmjena i dopuna Statuta Osnovne škole Nikola Tesla iz točke I. ove Odluke prosljeđuje se Gradskom vijeću Grada Rijeke radi davanja prethodne suglasnosti sukladno članku 98. stavku 3. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10-ispravak, 90/11, 5/12, 16/12, 86/12, 126/12-pročišćeni tekst, 94/13, 152/14 i 7/17).

III.

Ova Odluka stupa na snagu danom donošenja.

Predsjednik Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IZVADAK IZ STATUTA OSNOVNE ŠKOLE NIKOLA TESLA**

Članak 56.

Za ravnatelja može biti izabrana osoba koja:

* ima završen studij odgovarajuće vrste za rad na radnom mjestu učitelja, nastavnika ili stručnog suradnika u Školi, a koji može biti sveučilišni diplomski studij ili integrirani preddiplomski i diplomski sveučilišni studij ili specijalistički diplomski stručni studij,
* ima najmanje osam godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama,
* nema zapreke za zasnivanje radnog odnosa u Školi utvrđene zakonom.

Osim osobe koja je završila neki od studija iz stavka 1. podstavka 1. ovoga članka, za ravnatelja Škole može biti izabrana i osoba koja je završila stručni četverogodišnji studij za učitelje kojim se stječe 240 ECTS bodova.

Iznimno, osoba koja ne ispunjava uvjete iz stavka 1. podstavka 1. ili stavka 2. ovoga članka može biti izabrana za ravnatelja Škole, ako u trenutku prijave za natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu ("Narodne novine" broj 59/90, 26/93, 27/93, 29/94, 7/96, 59/01, 114/01 i 76/05).

Ravnatelj, osim uvjeta određenih u ovome članku, mora imati i licenciju za rad ravnatelja.

Članak 96.

Roditelj je dužan voditi brigu da učenik redovito pohađa nastavu te na dan izostanka učenika javiti razredniku razlog njegovog izostanka s nastave, osobno ili pisanim putem.

Izostanak učenika s nastave obvezno je opravdati razredniku dostavljanjem liječničke ispričnice ili ispričnice nadležne institucije, koju je potpisao i roditelj, najkasnije u roku od pet radnih dana od povratka učenika na nastavu.

Neopravdanim izostankom ne smatra se izostanak s nastave za koji je roditelj tražio i dobio odobrenje, i to:

* u hitnim slučajevima usmeno od učitelja za izostanak s njegova sata, koje je zatražio najkasnije neposredno prije početka sata,
* pisanim putem od razrednika za izostanak do tri radna dana, koje je zatražio najkasnije jedan dan prije prvoga dana izostanka,
* pisanim putem od ravnatelja za izostanak do sedam radnih dana, koje je zatražio najkasnije tri dana prije prvoga dana izostanka,
* pisanim putem od Učiteljskog vijeća za izostanak do petnaest radnih dana, koje je zatražio najkasnije osam dana prije prvog dana izostanka.

Tijekom školske godine roditelj može osobno ili pisanom ispričnicom opravdati izostanak svog djeteta za koji nije dostavljena ispričnica iz stavka 2. ovoga članka, u trajanju od najviše tri radna dana, koji ne mogu biti uzastopni, i to najkasnije u roku od pet radnih dana od povratka učenika na nastavu.

Članak 125.

Učeniku se zbog povrede dužnosti, neispunjavanja obveza, nasilničkog ponašanja i drugih neprimjerenih ponašanja (u daljnjem tekstu: neprihvatljivo ponašanje) može izreći pedagoška mjera opomene, ukora, strogog ukora i preseljenja u drugu osnovnu školu.

Pedagoške mjere iz stavka 1. ovoga članka izriču se u skladu sa zakonom, Pravilnikom o kriterijima za izricanje pedagoških mjera te općim aktima Škole.

Na temelju članka 98. stavka 3. Zakona o odgoju i obrazovanju u osnovnoj i srednjoj školi ("Narodne novine" broj 87/08, 86/09, 92/10, 105/10-ispravak, 90/11, 5/12, 16/12, 86/12, 126/12-pročišćeni tekst, 94/13, 152/14 i 7/17), članka 46. Statuta Grada Rijeke ("Službene novine Primorsko-goranske županije" broj 24/09, 11/10 i 5/13 i "Službene novine Grada Rijeke" broj 7/14 i 7/16-pročišćeni tekst) i članka 75. stavka 2. Poslovnika Gradskog vijeća Grada Rijeke ("Službene novine Primorsko-goranske županije" broj 29/09, 14/13, 22/13 i 25/13 - pročišćeni tekst) Gradsko vijeće Grada Rijeke, na sjednici održanoj ........................... 2017. godine, donijelo je

**O D L U K U**

**o davanju prethodne suglasnosti na**

**Izmjene i dopune Statuta Osnovne škole Nikola Tesla**

**I.**

Daje se prethodna suglasnost na Izmjene i dopune Statuta Osnovne škole Nikola Tesla u tekstu kojeg je utvrdio Školski odbor Osnovne škole na sjednici održanoj dana 28. veljače 2017. godine.

**II.**

Ova Odluka stupa na snagu danom donošenja, a objavit će se u „Službenim novinama Grada Rijeke“.

KLASA:

URBROJ:

Rijeka,

**GRADSKO VIJEĆE GRADA RIJEKE**